# Α.Γ.Σ. Βύζας Μεγάρων

### Από τη Βικιπαίδεια, την ελεύθερη εγκυκλοπαίδεια

Βύζας Μεγάρων
Πλήρες όνομα | Α.Γ.Σ. Βύζας Μεγάρων
Σύντομο όνομα | Βύζας
Έτος ίδρυσης | 1928
Γήπεδο | Γήπεδο Μεγάρων
Χωρητικότητα | 2.350 θέσεις

Εντός έδρας

Εκτός έδρας

## [Επεξεργασία] Ιστορία

Ίδρυση

Το 1928 μαθητές του Γυμνασίου Μεγάρων ίδρυσαν μια ανεξάρτητη ποδοσφαιρική ομάδα με την ονομασία Α.Γ.Σ. ΒΥΖΑΣ ΜΕΓΑΡΩΝ, τιμώντας το Βύζαντα το Μεγαρεά, ιδρυτή του Βυζαντίου και απικοιστή του.

Τον Ιούλιο του 1930 φίλαθλοι ίδρυσαν επίσημα πιά τον σύλλογο Α.Γ.Σ. ΒΥΖΑΣ ΜΕΓΑΡΩΝ με πρώτο πρόεδρο το Παναγιώτη Μπέη . Έμβλημα του συλλόγου είναι η κεφαλή του Βύζαντα και χρώματα της ομάδας το κίτρινο και το μαύρο, που αποτελούν τα χρώματα του Βυζαντίου.

Τα πρώτα βήματα

Ο Βύζας από την ημέρα της ίδρυσής του έδινε παιχνίδια με τις υπόλοιπες ομάδες των Μεγάρων σε τοπικά ανεξάρτητα πρωταθλήματα αλλά και με ομάδες εκτός Μεγάρων. Πρώτο παιχνίδι με ομάδα μη μεγαρίτικη ομάδα ήταν στις 2/11/1930 με τον Θρασύβουλο με αποτέλεσμα 1-3.

Μετά τον πόλεμο ο Βύζας επανιδρύεται και αρχίζει πάλι την έντονη αθλητική δραστηριότητα. Η έλλειψη γηπέδου ωστόσο, δεν επέτρεπε στο Βύζαντα να συμμετέχει σε επίσημο πρωτάθλημα και έδινε μόνο ανεπίσημους αγώνες μέχρι το 1957.

Συμμετοχή στο πρωτάθλημα της Ένωσης Πειραιά

Το 1957 ο Βύζας ενοικίασε μία έκταση, τη διαμόρφωσε σε γήπεδο, την περιέφραξε και συμμετείχε για πρώτη χρονιά στο πρωτάθλημα της Ένωσης Πειραιά Ο ιστορικός πρώτος αγώνας σε πρωτάθλημα της Ένωσης Πειραιά πραγματοποιήθηκε στις 6/10/1957 με τελικό αποτέλεσμα Βύζας - Περαμαϊκός 3-1. Ο Βύζας τερμάτισε πρώτος στον A' όμιλο της Δ' κατηγορίας Πείραιώς και αναδείχθηκε πρωταθλητής στην κατηγορία αυτή μετά από μπαράζ με την πρώτη ομάδα του B' ομίλου, τη Σπίθα Πειραιώς. (Βύζας - Σπίθα 1-0 & Σπίθα - Βύζας 3-5).

Από το 1958 έως σήμερα

Ανέβαινε συνεχώς κατηγορίες μέχρι το 1961 που κέρδισε την άνοδο στην Β΄εθνική. Στην Β΄εθνική αγωνίστηκε μέχρι το 1965 όπου ανεβαίνει στην Α΄Εθνική. Το 1970 υποβιβάζεται και κατρακυλά μέχρι το τοπικό πρωτάθλημα για να επιστρέψει πάλι το 1998 στις επαγγελματικές κατηγορίες.

## [Επεξεργασία] Εξωτερικές συνδέσεις

- Επίσημη σελίδα
- Γήπεδο Μεγάρων

Ομάδες Γ΄ Εθνικής 2007-2008

1ος Όμιλος Αίας Σαλαμίνας | Αιολικός Μυτιλήνης | Ατσαλένιος ΠΟ | Αχαρναϊκός ΑΟ | Βύζας Μεγάρων ΑΓΣ | Διαγόρας | ΓΣ Ηλιούπολη | Θήβα ΑΟ | Θύελλα Πατρών | Κόρινθος | ΑΟ Κορωπί | Γ.Σ. Μεσσηνιακός | Παναχαϊκή 2005 | Παναιγιάλειος | Προοδευτική | Ν.Α. Ρεθύμνου | Ρόδος ΑΣ | Φωστήρας

2ος Όμιλος

Αναγέννηση Άρτας | Αναγέννηση Γιαννιτσών | Αναγέννηση Καρδίτσας | Γιάννενα ΑΕ | Δόξα Δράμας | Εθνικός Κατερίνης | Ένωση Θράκης | Θερμαϊκός Θέρμης | Λαμία | Νίκη Βόλου | ΑΟ Νέα Καβάλα | Ολυμπιακός Βόλου | Παναιτωλικός | ΠΑΟ Νέων Επιβατών | Πολύκαστρο ΑΕ | ΠΑΣ Πρέβεζα | ΓΣ Προσοτσάνη | Πτολεμαΐδα

Ανακτήθηκε από "http://el.wikipedia.org../../../%CE%B1/2E/%CE%B3/%CE%91.%CE%93.%CE%A3._%CE%92%CF%8D%CE%B6%CE%B1%CF%82_%CE%9C%CE%B5%CE%B3%CE%AC%CF%81%CF%89%CE%BD_d8fa.html"

Κατηγορίες: Αθλητικοί σύλλογοι Αττικής | Ιδρύσεις αθλητικών συλλόγων το 1928

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English